armvectores/hy_wikipedia_2023 huggingface dataset:
(4100) Սումիկո

(4100) Սումիկո (անգլ.՝ Sumiko), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 16-ին Ցուտոմու Հիոկիի և Նոբուհիրո Կավասատոյի կողմից Օկուտամայում։
Միջին հեռավորությունը Արեգակից կազմում է 3,008069 ա. մ., առավելագույնը մոտենում է 2,685 ա. մ. հեռավորության վրա և հեռանում 3,3311 ա. մ.։ Արեգակի շուրջ մեկ ամբողջական պտույտ է կատարում 1905,59 երկրային օրվա ընթացքում, իր ուղեծրով շարժվելով միջինում 0,188918 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4100) Սումիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հեյվուդ շրջան (Թենեսի)

Հեյվուդ շրջան (անգլ.՝ Haywood County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.380 կմ² է, բնակչությունը՝ 19.797 մարդ (2000 թ. տվյալներով)։ Շրջկենտրոնն է Բրաունսվիլ բնակավայրը։ Կազմավորվել է 1823 թ.։
Գրանդ Մակետ Ռոսիա

Գրանդ Մակետ Ռոսիա (ռուս.՝ Гранд Макет Россия), մասնավոր թանգարան Սանկտ Պետերբուրգում։ Ռուսաստանի տարբեր շրջաններից հատվածների 1:87 մասշտաբով կատարված մանրակերտեր են։ Ընդհանուր տարածքը 800 մ² է։ Ռուսաստանի ամենամեծ մանրակերտն է, իսկ աշխարհում գրավում է երկրորդ տեղը Համբուրգի Miniatur Wunderland-ից հետո։ Թանգարանը գտնվում է 1953 թվականին ստալինյան ամպիրի ոճով կառուցված երկհարկանի առանձնաշենքում։ Նախագծի հեղինակն ու ներդրողը Սանկտ Պետերբուրգի բնակիչ և ձեռնարկատեր Սերգեյ Մորոզովն է ։


== Ծանոթագրություններ ==


== Գրականություն ==
История проекта с 2008 года / Авт. сост. Морозов С. Б. — СПб: Сити-пресс, 2013. — 40 с. (ռուս.)
Панкратова И. Из Петербурга на Урал — за 5 минут // Вечерний Петербург. — 2011. — № 148. — С.5 (ռուս.)
Скоренко Т. Люди, которые строят Россию // Популярная механика. — 2011. — № 10. — С.102-106 (ռուս.)
Шпанько З. Вам и не снилось // Промтранс. — 2012. — № 2. — С.34-39 (ռուս.)
Старобинец А. Родина непуганых человечков // Русский репортер. — 2012. — № 4. — С.78-81 (ռուս.)
Москалёв Л. Гранд Макет Россия // Железнодорожное дело. — 2013. — № 67. — С.35-51 (ռուս.)
Милешкин К. Глобус России // За рулём. — 2013. — № 2. — С.220-221 (ռուս.)
Удивительное — рядом // Индустрия туризма и культуры. — 2014. — Февраль-март. — С.72-73 (ռուս.)
Данько Л. Гранд Макет Россия: успешный старт // Сириус. — 2014. — Июль-Август. — С.84-89 (ռուս.)
Николаев Е. Гранд Макет Россия: страна в миниатюре // Энергоразвитие. — 2014. — № 1-2. — С.32-41 (ռուս.)


== Արտաքին հղումներ ==
Удивительный музей в Санкт-Петербурге – макет России в масштабе 1:87
Կարավելաս (Բաիա)

Կարավելաս (պորտ.՝ Caravelas) համայնք Բրազիլիայում, մտնում է Բաիա նահանգի մեջ։ Մի մաս է կազմում Բաիա նահանգի հարավային մարզը։ Մտնում է տնտեսական կարգավիճակ ունեցող Պորտու Սեգուրուի մեջ։ Բնակչությունը կազմում է 20 998 մարդ, ըստ 2006 թվականի տվյալների։ Տարածքը կազմում է 361.278 կմ2։ Բնակչության խտությունը՝ 8,9 մարդ/կմ²։


== Վիճակագրություն ==
Համախառն ներքին արտադրանքը կազմել է 102 677 570,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 987,50 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,667
Մարկ Ավերբուխ

Մարկ Ավերբուխ (ռուս.՝ Авербух, Марк Михайлович, մայիսի 21, 1945(1945-05-21), Մոսկվա, ԽՍՀՄ - հոկտեմբերի 25, 2006(2006-10-25)), խորհրդային, ապա` ռուս կինոռեժիսոր և օպերատոր։ «Քրեական Ռուսաստան. ժամանակակից խրոնիկաներ» հայտնի հեռուստահաղորդման ռեժիսորը և հեղինակն է։


== Կենսագրություն ==
Մարկ Ավերբուխը ծնվել է 1945 թվականի մայիսի 21-ին, Մոսկվայում։ Հայրը Միխայիլ Ավերբուխն էր, իսկ մայրը` Բետյա Բաիսմանը։ Բանակից անմիջապես հետո սկսել է աշխատելու վավերագրական ֆիլմերի կենտրոնական կինոստուդիայում, որպես օգնական։
Ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական ֆակուլտետը (Պ. Տոկինի արվեստանոցը), սովորել է Լեոնիդ Կրիստիի մոտ։ 1965 թվականից աշխատել է օպերատորի մոտ որպես օգնական։ Ամուսնացել է 1968 թվականի ապրիլի 20-ին, իր դասընկերուհու` Մարինա Գորյաչկովսկայայի հետ (1945-2006. հայրը` Գեորգի Գորյաչկովսկի, մայրը` Եվգենիա Գրինշպուն)։ 1973-1974 թվականներին եղել է ռեժիսոր և օպերատոր։ 25 տարի աշխատել է վավերագրական ֆիլմերի կենտրոնական ստուդիայում։ 90-ականների սկզբին եղել է Բորիս Ելցինի խորհրդականի օգնականը։ Վավերագրական ֆիլմերի կենտրոնական ստուդիայի փլուզումից հետո աշխատել է հեռուստատեսությունում, արդեն ոչ միայն որպես ռեժիսոր և օպերատոր, այլ նաև` որպես պրոդյուսեր։ Շատ անգամներ համագործակցել է գերմանական հեռուստատեսությունների հետ, Գերմանիայի պատվերով նկարահանել է «Հինգերորդ կետ» կիսա-ինքնակենսագրական ֆիլմը։ Ավելի քան 50 վավերագրական ֆիլմերի հեղինակ է, եղել է խորհրդային և միջազգային կինոփառատոնների դափնեկիր, այդ թվում` Բեռլինում, Սան Սեբաստիանում, Մյունխենում, Կառլովի Վարիում։
Մահացել է 2006 թվականի հոկտեմբերի 25-ին. սրտի կաթված է ստացել կնոջ մահից հետո։


== Ֆիլմագրաֆիա ==
1973 թվական` Գարնանային սկիզբ
1973 թվական` Պետությունը մենք ենք
1973 թվական` Ձեռքը` հեռակառավարման վահանակին
1974 թվական` Հավերժ հիշողություն
1975 թվական` Ամեն օր
1975 թվական` Սպարտակիադիայի դրոշի ներքո
1975 թվական` Մոսկովյան հողում
1982 թվական` Մոսկվայի օրը
1976 թվական` Նորը` հնի և նորի մասին
1976 թվական` Հանդիպումներ Գորնո Պրավդինսկում
1976 թվական` Հորատման վարպետ (ֆիլմ)
1977 թվական` Տվարդովսկին և Բարտովը (ֆիլմ)
1977 թվական` Բորիս Պրորոկով (ֆիլմ)
1977 թվական` Հավատարիմ ենք կարմիր նշանին (ֆիլմ)
1977 թվական` Մի համազգեստի պատմություն (ֆիլմ)
1978 թվական` Վասիլևը Վասիլևից (ֆիլմ)
1978 թվական` Պատերազմ հյուսիսում (ֆիլմ)
1978 թվական` Ճակատամարտ ծովում
1978 թվական` Մեքսիկայի նախագահը ԽՍՀՄ-ում
1982 թվական` Սև քայլ
1983 թվական` Ուղևորություն ծառայության հետևից
1984 թվական` Որքա՞ն է կարտոֆիլի գինը
1986 թվական` Կաշառք։ Փաստեր և մտքեր
1988 թվական` Հատուկ գոտի
1994 թվական` Մի՛ լքիր. հրեա որբերի 5 պատմություն Ռուսաստանում
1998 թվական` Ստալինի անձնական թշնամին
1995 թվական` Քրեական Ռուսաստան
2002 թվական` Բոլորին հետախուզում
2003 թվական` Երկար, երկար օր


== Ծանոթագրություններ ==
Կրեսպինո

Կրեսպինո  (իտալերեն՝ Crespino), կոմունա Իտալիայում։ Գտնվում է Վենետո մարզում՝ Ռովիգո գավառում։ Բնակչությունը կազմում է 2098 մարդ, խտությունը՝ 68 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 45030, հեռախոսային կոդ՝ 0425։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Քևին Բիշոփ

Քեվին Բիշոփ (անգլ.՝ Kevin Bishop, հունիսի 18, 1980(1980-06-18), Orpington, Բրոմլի, Մեծ Լոնդոն, Անգլիա, Միացյալ Թագավորություն), բրիտանացի դերասան և կատակերգու։ Առավել հայտնի է որպես «Քեվին Բիշոփ շոուի» հեղինակ և հաղորդավար, «Մապետների գանձերի կղզի» ֆիլմում Ջիմ Հոքինսի դերակատար։


== Կենսագրություն ==
Քեվին Բիշոփը ծնվել է 1980 թվականի հունիսի 18-ին։ Մանուկ հասակում սկսել է ակտիվորեն նկարահանվել հեռուստասերիալներում։ Նրա առաջին ելույթը հեռուստատեսությամբ Սեմ Սփալդինգի դերն էր «Grange Hill» հեռուստասերիալում։ Հետագայում աչքի է ընկել «Լուռ վկա» ֆիլմում խուլիգան Բեն Քուեյլի դերով և «Իմ ընտանիքը» սիթքոմում հիմար Բրայենի մի քանի դրվագով։  Բիշոփի առաջին իրապես հայտնի և նշանակալից դերը Ջիմ Հոքինսի դերն էր «Մապետների գանձերի կղզի» ֆիլմում, որի համար նա առաջադրվել է «Սատուրն» և «Երիտասարդ դերասան» մրցանակին։ Քեվինի հաջորդ հաջողակ նախագծերը ֆրանսիացի ռեժիսոր Սեդրիկ Կլապիշի «Իսպանուհի» և նրա սիքվել «Գեղեցկուհիներ» ֆիլմերում կատարած դերերն էին, ինչպես նաև աշխատանքը ռեժիսոր Սեմ Գարբարսկու հետ «Իրինա Պալմը դա ավելի լավ կանի» ֆիլմում, որն Բեռլինի կինոփառատոնում արժանացել է մրցանակի «Berliner Morgenpost» ամսագրի կողմից։ Քեվինը խաղացել է նաև կատակերգու Դադլի Մուրի դերը «Փիթ և Դադ․ Վերադարձ» ներկայացման մեջ, որը պատմում է Դադլի Մուրի և կատակերգու Պիտեր Կուկի անսովոր հարաբերությունների մասին։ Ներկայացումը ցուցադրվել է Էդինբուրգի Ֆրինջ փառատոնում 2005 թվականին, դրանից հետո՝ 2006 թվականի մարտին՝ Վեստ Էնդի Լեսթեր Սքվեր թատրոնում։ 
2007 թվականի օգոստոսի 2-ին Քեվինն առաջին անգամ հայտնվել է «Channel 4» հեռուստալիքի «Star Stories» կատակերգական շոուում՝ խաղալով Թոմ Քրուզի դերը «Being Tom Cruise» կատակերգական կարճամետրաժ ծաղրական  ֆիլմում։ Ընդհանուր առմամբ, Քեվինի «Աստղային պատմությունների» դերերի ցանկը ներառում է այնպիսի հայտնիների պարոդիաներ, ինչպիսիք են՝ Պիտեր Անդրե, Թոնի Բլեեր Սայմոն Քաուել, Պիտ Դոերթի, Մայքլ Դուգլաս, Նոել Էդմոնդս, Ալեքս Ֆերգյուսոն, Էլթոն Ջոն, Էնդրյու Լլոյդ Ուեբեր, Էվան ՄաքԳրեգոր, Ջորջ Մայքլ, Շոն Փեն, Բրեդ Փիթ, Քլիֆ Ռիչարդ, Ջասթին Թիմբերլեյք և Ռոբբի Վիլիամս։
2008 թվականին Քեվին Բիշոփը սկսել է իր սեփական նախագիծը։ «Քեվին Բիշոփի շոուի» վեց մասից կազմված առաջին եթերաշրջանը մեկնարկել է 2008 թվականի հուլիսի 25-ին «Channel 4» հեռուստալիքով, երկրորդը՝ 2009 թվականի հուլիսի 31-ին։ Քեվինի խոսքերով՝ «սա շողշողացող էսքիզային շոու է՝ հիմնված հեռուստաաշխարհի վրա» (անգլ.՝ a rapid-fire sketch show based on the world of telly)։
2013 թվականին Բիշոփը նկարահանվել է Ռեբել Ուիլսոնի հետ «Շատ ուրախ երեկո» սիթքոմում։


== Ընտրյալ ֆիլմագրություն ==


== Պարգևներ և անվանակարգեր ==


== Ծանոթագրություններ ==


== Արտաքին հղումներ ==
Քեվին Բիշոփը Internet Movie Database կայքում
Քեվին Բիշոփը BBC կայքում(անգլ.)
Ուստ-Դոլիսի

Ուստ-Դոլիսի (ռուս.՝ Усть-Долыссы), գյուղ Ռուսաստանի Պսկովի մարզի Նևելսկի շրջանի կազմում։
Բնակչությունը 2002 թվականին գրանցված տվյալներով կազմում էր 1138 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեփանոս I (Հռոմի պապ)

Ստեփանոս I (լատ.՝ Stephanus I, 3-րդ դար, Հռոմ - օգոստոսի 2, 257, Հռոմ, Հռոմեական կայսրություն)՝ Հռոմի եպիսկոպոս 254 թվականի մայիսի 12–ից մինչև 257 թվականի օգոստոսի 2–ը։ Համարվում է Ուղղափառ և Կաթոլիկ եկեղեցիների սուրբ նահատակ։


== Կենսագրություն ==
Ստեփանոսը ծնվել է Հռոմում, բայց հունական ծագում ուներ։ Նա եպիսկոպոս է դարձել Ղուկիոս I–ի օրոք, ով Ստեփանոսին նշանակել էր իրեն փոխարինող, որպես սարկավագ ծառայելուց հետո։
Ստեփանոսը հայտնի է իր՝ կարթագենացի եպիսկոպոս Կիպրիանոսի հետ հերետիկոսների մկրտության թույլատրելիության հարցի շուրջ բանավեճով։ Դեցիոս կայսեր հետապնդումներից հետո 250–251 թվականներին տարաձայնություններ առաջացան առ այն, թե ինչպես վերաբերվել հավատքի մեջ անկում ապրածներին, և Ստեփանոսը  հրահանգեց Լիոնի եպիսկոպոս Ֆաուստինիոսին միջոցներ ձեռնարկել Մարկիանոսի՝ Առլի եպիսկոպոսի դեմ, ով մերժում էր ուրացողների ապաշխարությունը և համակրում էր Նովատիանոսի կողմնակիցներին, ովքեր ավելի ուշ որակվեցին որպես հերետիկոսներ։ Կիպրիանոսի՝ պապին հասցեագրված ուղերձից կարելի է հետևություն անել, որ աֆրիկյան եպիսկոպոսները Հռոմին սպառնացել են եկեղեցու պառակտմամբ։ Ստեփանոսը գտնում էր, որ քրիստոնեական հավատքին վերադառնալու համար պետք չէ կրկնակի մկրտվել՝ այն դեպքում, երբ Կիպրիանոսը և հռոմեական Աֆրիկա պրովինցիայի մի քանի այլ եպիսկոպոսներ պարտադիր էին համարում վերամկրտությունը։ Արդյունքում Ստեփանոսի դիրքորոշումը  գերակշռություն ձեռք բերեց Լատինական եկեղեցիում, սակայն Արևելյան եկեղեցիներում այդ հարցը այդպես էլ չհստակեցվեց։ Վեճի աստառը իսպանական եպիսկոպոսների նկատմամբ վերադասության հարցն էր, որին հավակնում էին ինչպես Հռոմը, այնպես էլ Կարթագենը։
Ստեփանոսը հիշատակվում է նաև Լեոնի և Աստորգայի եպիսկոպոսների վերահաստատման հրովարտակներում. նրանք գահընկեց էին արվել, իսկ հետո՝ զղջացել էին։
354 թվականի Depositio episcoporum–ը Ստեփանոս I պապին չի ներկայացրել  որպես նահատակ և  նրա համար երկրպագության օր չի սահմանել, չնայած, որ նա հիշատակվում է Ոսկե Լեգենդի մեջ՝ թե 257 թվականին Վալերիանոս I կայսրը վերսկսել է քրիստոնյաների հանդեպ հալածանքները։ Ոսկե Լեգենդի համաձայն 257 թվականի օգոստոսի 2–ին  պապը նստել է պապական գահին և պատարագ է մատուցել իր հոտի համար, որի ժամանակ կայսեր մարդիկ ներս են մտել և գլխատել են նրան ։ XVIII դարում լեգենդ էր տարածվել, թե պապական գահին դեռ պահպանված են Ստեփանոսի արյան հետքերը։
Պահպանվել են Ստեփանոս I–ի ուղերձները և հրովարտակները։ Ստեփանոս I–ը համարվում է Հվար խորվաթական քաղաքի հովանավորը։


== Ծանոթագրություններ ==


== Տես նաև ==
Ստեփանոս Նախավկա


== Հղումներ ==
«Стефан, римские папы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ես թքում եմ ձեր գերեզմանների վրա 2

«Ես թքում եմ ձեր գերեզմանների վրա 2» (անգլ.՝ I Spit on Your Grave 2), ամերիկյան սարսափ ֆիլմ, 2013 թվականի թրիլեր Սթիվեն Մոնրոյի կողմից։ 2010 թվականի ֆիլմի սիկվելը, նկարահանված նույն ռեժիսորի կողմից, համաշխարհային պրեմիերան եղել է 2013 թվականի օգոստոսի 25-ին, Ռուսաստանում՝ սեպտեմբերի 5-ին։ Ռեյտինգը MPAA-ում R է։


== Սյուժե ==
Քեթի անունով մի գեղեցիկ աղջիկ աշխատում է Նյու Յորքի մի սրճարանում մատուցողուհի և միաժամանակ երազում ֆոտոմոդելի կարիերայի մասին։ Նա շատ է ուզում ունենալ որոշ պրոֆեսիոնալ ձևով արված նկարներ, որպեսզի կարողանա դնել իր կարիերայի հիմքը, բայց լուսանկարիչները դրա համար մեծ գումարներ են պահանջում։ Այնուհետև որոշ ժամանակ անց նա տեղեկանում է, որ գոյություն ունեն նաև անվճար լուսանկարիչներ։ Նա զանգահարում է, այնուհետև հաջորդ առավոտ գնում է նկարահանման։ Ֆոտոսեսիայի ժամանակ նկարիչը առաջարկում է Քեթիին առաջարկում է ավելացնել սեքսուալություն, սակայն աղջիկը այդ պահին հրաժարվում է նկարահանվել և առանց նկարների լքում է գրասենյակը։
Լուսանկարիչներից մեկը սիրահարվում է Քեթիին և այդ գիշեր գնում է նրա տուն նկարները տանելու պատրվակով (նա ուզում է բռանաբարել Քեթիին)։ Երբ նա հարձակվում է Քեթիի վրա, գոռոցներից ներս է մտնում նրա հարևանը, իսկ տղան դանակահարում է Քեթիի հարևանին։ Այնուհետև գալիս են նրա մյուս երկու լուսանկարիչ եղբայրները և հետքերը մաքրելու նպատակով աղջկան թմրանյութ են խմացնում և Նյու-Յորքից տեղափոխում ինչ-որ փոքրիկ քաղաք Բելառուսում։ Աղջկան նրանք կապում են երկաթե խողովակից իրենց նկուղում և սկսում տանջել և բռնաբարել։ Այնուհետև նրանք թաղում են Քեթիին առանց սպանելու։
Սակայն բարեբախտաբար դագաղը ընկնում է կոյուղի, այնուհետև մի կերպ դուրս գալիս այնտեղից և լուծում իր վրեժը այդ ընտանիքի բոլոր անդամներից՝ երեք եղբայրներից, հորից և մորից։ Բոլորին սպանում է այնպես, ինչպես նրանք են տանջել աղջկան։


== Դերերում ==


== Ծանոթագրություններ ==


== Արտաքին հղումներ ==
«I Spit on Your Grave 2»(անգլ.) ֆիլմը Box Office Mojo  կայքում
I Spit on Your Grave 2(անգլ.) ֆիլմը Rotten Tomatoes կայքում
«Ես թքում եմ ձեր գերեզմանների վրա 2»(անգլ.) ֆիլմը Internet Movie Database կայքում
Я плюю на ваши могилы 2 на Allmovie
Փայուտ շրջան (Յուտա)

Փայուտ շրջան (անգլ.՝ Piute County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 1.963 կմ² է. բնակչությունը՝ 1.556 մարդ (2010 թ. տվյալներով)։ Շրջկենտրոնն է Ջանքշն բնակավայրը։ Կազմավորվել է 1865 թ.։
Երվանդունիների թագավորության տարածք

Երվանդունիների հայկական պետության տարածք, Երվանդունի դինաստիայի օրոք Հայաստանի զբաղեցրած տարածքը։


== Ձևավորումը ==
Հայկական բարձրավանդակի զգալի տարածություններ ներգրավված էին հայ ժողովրդի կազմավորման մեջ։ Հայկական ցեղերի տարածվել էին ու հաստատվել բազմաթիվ երկրամասերում, թափանցել դեպի աշխարհագրական և տնտեսական մի միավոր կազող հայկական լեռնաշխարհի բնական սահմանները։ Երվանդունիների պետության առաջացումը ժողովրդակազմավորման ավարտված պրոցեսի քաղաքական ձևավորման մի նոր փուլ հանդիսացավ։


== Աշխարհագրական տվյալներ ==
Հայաստանի և Ատրպատականի սահմանը հավանաբար անցնում էր Արաքսի միջին հոսանքի շրջանից Ուրմիա և Վանա լճերի միջով մինչև Ջերմ գետի (Բոհտան-սու) ակունքների շրջանը։ Ջերմ գետով հարավային սահմանը ձգվում էր դեպի արևմուտք և շարունակվում Արևմտյան Տիգրիսով կամ Մասիոս (Տուր-Արդին) լեռնաշղթայով մինչև Եփրատ։ Հայաստանի արևմտյան սահմանի մի մասը պետք է անցած լինի Ամանոսի լեռներով և երկրի արևմտյան եզրով։ Եփրատ գետից սահմանն անցնում էր Եկեղիքի հարավային մասով։ Արևմտյան Եփրատից դեպի արևմուտք և հյուսիս գտնվում էր Փոքր Հայքը՝ մինչև Կապադովկիա և Արևելապոնտական լեռները։ Եփրատի վերին հոսանքից հյուսիսային սահմանը ընթանում էր դեպի արևելք, հավանաբար՝ Ճորոխով, իր մեջ ամփոփելով արդեն փասսիանների և հեսպերիտների, ինչպես նաև տաոխների երկրները։ Հայկական պետության հյուսիսարևելյան սահմանը ամենայն հավանականությամբ Կուր գետն էր։ Արևելյան Անդրկովկասի այդ ժամանակաշրջանի պատմության տվյալներից երևում է, որ Կուր գետից արևելք ձգվող տարածությունները, որտեղ բնակվում էին աղվանական և կասպիական բազմաթիվ քոչվոր ցեղեր, գտնվում էին մարական սատրապության և ապա Ատրպատականի պետության հսկողության տակ։


== Կազմը ==
Այսպիսով, մ.թ.ա. 4-րդ դարի երկրորդ կեսին Հայկական լեռնաշխարհում առաջացած Երվանդյան պետության կազմի մեջ մտնում էին Կոմագենեն, Ծոփքը, Աղձնիքը, Մոկաց աշխարհը, Վասպուրականի զգալի տարածությունները և Տուրուբերանը, Այրարատը, Գուգարքը, Տայքը, Սյունիքը, Արցախը և Ուտիքը։


== Աղբյուրներ ==
Հայ ժողովրդի պատմություն
Պոլզինգեն

Պոլզինգեն  (գերմ.՝ Polsingen), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1970 մարդ (ըստ 2010 թվականի դեկտեմբերի 31-ի)։ Տարածքը կազմում է 33.87 կմ²։ Պաշտոնական կոդ՝ 09 5 77 162։


== Ծանոթագրություններ ==


== Արտաքին հղումներ ==
պաշտոնական կայք
Ռովետա

Ռովետա (իտալերեն՝ Rovetta), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 3370 մարդ։ Խտությունը կազմում է 147 մարդ/կմ²։ Տարածքը՝ 23 կմ²։ Փոստային ինդեքս՝ 24020։ Հեռախոսային կոդ՝ 0346։


== Ծանոթագրություններ ==
Երկրի տարիք

Երկրի տարիքը այն ժամանակն է, որն անցել է Երկրի՝ որպես ինքնուրույն մոլորակ ձևավորվելու պահից։ Երկրի տարիքը 4,54 միլիարդ տարի է (4,54×109 տարի ±1%): Այդ տվյալները հիմնված են ռադիոիզոտոպային թվագրման վրա, ոչ միայն երկրային նմուշներից, այլ նաև երկնաքարային նյութերի նմուշներից։ Դրանք ստացվել են, առաջին հերթին՝ կապար-կապարային մեթոդի օգնությամբ՝ մշակված Քլեր Փաթերսոնի կողմից։ Այս թիվը համապատասխանում է երկրային և լուսնային ամենահին նմուշների տարիքին և գրեթե չի փոխվել 1956 թվականից։
Գիտական հեղափոխությունից և ռադիոիզոտոպային թվագրման մեթոդների զարգացումից հետո պարզվեց, որ հանքանյութերի շատ նմուշներ մեկ միլիարդ տարեկան են և ավելի։ Տվյալ պահին նրանցից ամենահինը՝ Արևմտյան Ավստրալիայի Ջեք Հիլզ լեռնաշղթայի ցիրկոնումի մանր բյուրեղներն են։ Նրանց ամենաքիչը 4404 միլիոն տարեկան են։ Արեգակի և այլ աստղերի լուսատվության և զանգածի համեմատության հիման վրա եզրակացվել է, որ Արեգակնային համակարգը չի կարող տարիքով մեծ լինել այդ բյուրեղներից։ Կոնկրեցիաները՝ հարուստ են կալցիումով և ալյումինով, որոնք հանդիպում են երկնաքարերում, ամենահին հայտնի նմուշներն են, որոնք ձևավորվել են Արեգակնային համակարգի սահմաններում. նրանք 4567 միլիոն տարեկան են, որը հնարավորություն է տալիս որոշել Արեգակնային համակարգի տարիքի և Երկրի տարիքի վերին սահմանը։ Գոյություն ունի վարկած, ըստ որի Երկրի ակրեցիան (աճանստվածք) սկսվել է կալցիում-ալյումինային կոնկրեցիաների և երկնաքարերի ձևավորումից հետո։ Քանի որ Երկրի ակրեցիայի հստակ ժամանակն անհայտ է, և տարբեր մոդելներ մի քանի միլիոնից մինչև 100 միլիոն տարի են նշում, դժվար է Երկրի ճշգրիտ տարիքը որոշել։ Բացի դրանից դժվար է որոշել՝ Երկրի մակերևույթ դուրս եկող ամենահին ապարների տարիքը, քանի որ նրանք կազմված են տարբեր տարիքի հանքանյութերից։


== Գրականություն ==
Хал Хеллман Великие противостояния в науке. Десять самых захватывающих диспутов — Глава 6. Лорд Кельвин против геологов и биологов: Возраст Земли = Great Feuds in Science: Ten of the Liveliest Disputes Ever. — М.: Диалектика, 2007. — С. 320. — ISBN 0-471-35066-4


== Ծանոթագրություններ ==
Սերխիո Ռեգիլոն

Սերխիո Ռեգիլոն (իսպ.՝ Sergio Reguilón, դեկտեմբերի 16, 1996(1996-12-16), Կոլյադո Վիլյալբա, Մադրիդ, Իսպանիա), իսպանացի պրոֆեսիոնալ ֆուտբոլիստ։ Ներկայումս Ռեալ Մադրիդից վարձավճարով հանդես է գալիս Սևիլյայի կազմում։ Խաղում է ձախ պաշտպանի դիրքում։


== Ակումբային կարիերա ==


=== Ռեալ Մադրիդ ===
Ռեգիլոնը Ռեալ Մադրիդի ակադեմիայի սան է։ 2015 թվականի օգոստոսի 5-ին նա վարձավճարով միացավ Լոգրոնյեսին։ Իր դեբյուտը Սեգունդա Դիվիզիոն B-ում նշեց օգոստոսի 23-ին՝ Կոմպոստելայի դեմ խաղում։ 2016 թվականի հունվարի 16-ին Ռեգիլոնը վերադարձավ Ռեալ Մադրիդ՝ Լոգրոնյեսի կազմում անցկացրած 13 խաղերից հետո։ Նա սկսեց հանդես գալ Ռեալ Մադրիդ B-ում՝ Կաստիլիայի կազմում իր առաջին հանդիպումը անցկացնելով փետրվարի 6-ին՝ Ռեալ Ունիոնի դեմ խաղում։
2016 թվականի օգոստոսի 23-ին Ռեգիլոնը 1 տարվա վարձավճարով վերադարձավ Լոգրոնյես։ Իր առաջին գոլը ակումբի կազմում խփեց սեպտեմբերի 18-ին՝ Սոկուելյամոսի դեմ խաղում։ Հոկտեմբերի 2-ին իսպանացին 4 գոլի հեղինակ դարձավ Ատլետիկ Բիլբաո B-ի դեմ խաղում՝ օգնելով իր թիմին հաղթել 5-3 հաշվով։ 2017 թվականի ապրիլի 2-ին նա դուբլ ձևակերպեց Նավալկարներոյի դեմ խաղում։ 2016-17 մրցաշրջանում Ռեգիլոնը անցկացրեց 30 հանդիպում առաջնությունում՝ դառնալով 8 գոլի հեղինակ։
2017-18 մրցաշրջանում Ռեգիլոնը վերադարձավ Ռեալ Մադրիդ Կաստիլիա՝ դառնալով Սանտիագո Սոլարիի թիմի հիմնական խաղացող։ Կաստիլիայի ավագի թևկապով առաջին հանդիպումը անցկացրեց 2017 թվականի հոկտեմբերի 14-ին՝ Խիմնաստիկա Սեգովիանայի դեմ խաղում։ Իր առաջին գոլը ակումբի կազմում խփեց նոյեմբերի 11-ին՝ Սերսեդայի դեմ խաղում։ 2018 թվականի հունվարի 28-ին իսպանացին հեռացվեց խաղադաշտից Դեպորտիվո Ֆաբրիլի դեմ խաղում՝ ստանալով երկրորդ դեղին քարտը հանդիպման 55-րդ րոպեին։ Մայիսի 11-ին Ռեգիլոնը երկարաձգեց իր պայմանագիրը Ռեալ Մադրիդի հետ։
2018 թվականի օգոստոսի 25-ին Ռեգիլոնը Յուլեն Լոպետեգիի կողմից տեղափոխվեց Ռեալ Մադրիդի առաջին թիմ։ Իր պրոֆեսիոնալ դեբյուտը նշեց հոկտեմբերի 2-ին՝ մեկնարկային կազմում խաղադաշտ դուրս գալով Չեմպիոնների Լիգայի ԲԿՄԱ Մոսկվայի դեմ խաղում։ Առաջին հանդիպումը Լա Լիգայում անցկացրեց նոյեմբերի 3-ին՝ Ռեալ Վալյադոլիդի դեմ խաղում։ 2019 թվականի հունվարի 19-ին իսպանացին գոլային փոխանցում տվեց Կազեմիրոյին Սևիլյայի դեմ խաղում՝ օգնելով իր թիմին հաղթել 2-0 հաշվով։ Իր առաջին մրցաշրջանում Ռեգիլոնը անցկացրեց 22 հանդիպում՝ դառնալով 3 գոլային փոխանցման հեղինակ։
2019 թվականի հուլիսի 5-ին Ռեգիլոնը 1 տարվա վարձավճարով միացավ Սևիլյային։


== Միջազգային կարիերա ==
Իսպանիայի մինչև 21 տարեկանների հավաքական Ռեգիլոնը առաջին անգամ հրավիրվեց 2019 թվականի մարտին՝ Ռումինիայի և Ավստրիայի դեմ հանդիպումների համար։


== Կարիերայի վիճակագրություն ==


=== Ակումբային վիճակագրություն ===
2019 թվականի հուլիսի 20-ի դրությամբ


== Ծանոթագրություններ ==


== Արտաքին հղումներ ==
Ռեգիլոնի պաշտոնական Տվիտերի էջը
Ռեգիլոնի պաշտոնական Ինստագրամի էջը
Ռեգիլոնը transfermarkt-ում
Ռեգիլոնը soccerbase.com-ում
Ռեգիլոնը WhoScored.com կայքում
Ռեգիլոնը Ռեալ Մադրիդի պաշտոնական կայքում
Ռեգիլոնը Սևիլյայի պաշտոնական կայքում
Ռեգիլոնը ՈՒԵՖԱ-ի պաշտոնական կայքում
Հագուդի (գյուղ, Ռապլա շրջան)

Անվան այլ կիրառումների համար տե՛ս՝ ՀագուդիՀագուդի (էստ․՝ Hagudi), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 95 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ocean Eyes (երգ)

«Ocean Eyes» (ամբողջությամբ փաքրատառերով), ամերիկացի երգչուհի և երգերի հեղինակ Բիլլի Այլիշի սինգլն իր դեբյուտային Don’t Smile at Me մինի ալբոմից, որը թողարկվել է 2016 թվականի նոյեմբերի 18-ին։ 2015 թվականի նոյեմբերի 18-ին առաջին անգամ հրապարակվել է «SoundCloud»-ում, իսկ մեկ տարի անց թողարկվել է «Darkroom» և «Interscope Records» լեյբլների միջոցով։ Երգի հեղինակը և պրոդյուսերն Այլիշի ավագ եղբայր Ֆինիս Օ'Քոնելն է, այն ի սկզբանե գրել էր Ֆինիսն իր երաժշտական խմբի համար։ Երգի Astronomyy ռեմիքս տարբերակը Billboard-ի Spotify Velocity շքերթում զբաղեցրել է 25-րդ հորիզոնականը։


== Երգի մասին ==
«Teen Vogue» ամսագրի աշխատակից Արիանա Մարշը հարցազրույցի ժամանակ հետաքրքրվել է երգի ստեղծման ընթացքից, որին Այլիշը պատասխանել է․ 


== Քննադատների արձագանք ==
«Stereogum» ամսագրից Քրիս Դևիլեն ասել է․ 

«Idolator»-ից Մայք Վասը երգն անվանել է «երազկոտ բալլադ»։ Մաթիաս Ռոսենզվինգը՝ «Vogue» ամսագրից, գրել է․ «Բիլի Այլիշի «Ocean Eyes» բեկումնային երգը նման է ժայռից ընկնելուն, որը շրջապատված է նապալմի ամպով։ Դա շատ խորամիտ նկարագրություն է 14 տարեկան աղջկա համար, որը հանգեցրեց իր դեբյուտային երգի, ինչպես նաև երգչուհու հանդեպ հետաքրքրությանը»։ «Spotify»-ում երգն ունի ավելի քան 173,000,000 լսում։ Երգի «Astronomyy Remix»-ը Միացյալ Նահանգների ռադիոկայաններում օգտագործվում է որպես «Single Mix»։ Billboard-ից Ջեյսոն Լիփշուցը երգը անվանել է «թերասված և սրտաճմլիկ»։


== Տեսահոլովակ ==
Երգի տեսահոլովակի ռեժիսորը Մեգան Թոմփսոնն է, թողարկվել է 2016 թվականի մարտի 24-ին, իսկ պարային տեսահոլովակը՝ 2016 թվականի նոյեմբերի 22-ին։


== Երգացանկ ==


== Հիթ-շքերթներ ==


== Հավաստագրում ==


== Թողարկման պատմություն ==


== Ծանոթագրություններ ==


== Արտաքին հղումներ ==
Ocean Eyes – The Remixes-ը(անգլ.) Discogs կայքում
Իսետ (թագուհի)

Իսետ (անգլ.՝ Iset կամ Իսիս, անհայտ - մ. թ. ա. 1458), եգիպտական տասնութերորդ արքայատոհմի թագուհի, որն անվանվել է Իսիդա աստվածուհու պատվին։ Եղել է Թութմոս II փարավոնի երկրորդական կինը կամ հարճը։


== Կենսագրություն ==
Իսետը եղել է Թութմոս II փարավոնի միակ որդու՝ Թութմոս III-ի մայրը։ Նրա որդին մահացել է մ․թ․ա․ 1425 թվականի մարտի 11-ին, իսկ մոր անունը հիշատակվում է որդու մումիայի փաթաթանների և Կառնակի տաճարում հայտնաբերված մի արձանի վրա։
Չնայած վերոնշյալ վերջին դեպքում Իսետը հիշատակվել է որպես մեծ թագուհի, Թութմոս II-ի գահակալության ընթացքում Հատշեպսուտն է համարվել մեծ թագուհին։ Թութմոս II-ը մահացել է մ․թ․ա․ 1479 թվականին, իսկ նրա մահից հետո Հատշեպսուտը դարձել  է փոքրիկ արքա Թութմոս III-ի ռեգենտը․ մեծանալով՝ վերջինս դարձել է եգիպտական բանակների գլխավոր հրամանատարը։

Հատշեպսուտը որպես փարավոն կառավարել է մինչև մ․թ․ա․ 1458 թվականին իր մահը, որից հետո համառեգենտ Թութմոս III-ը փարավոն է դարձել։ Այդ ժամանակ Իսետն ստացել է «արքայամայր» տիտղոսը, քանի որ նրա որդին փարավոն էր դարձել։
Այն ժամանակ, երբ Թութմոս III-ը փարավոն է դարձել, Հատշեպսուտի և Թութմոս  II-ի դուստր Նեֆրուրան եղել է «աստծո կինը»։ Նա այս պաշտոնում ծառայել է իր մոր՝ որպես փարավոն կառավարման ողջ ընթացքում։ Հնարավոր է, որ Նեֆրուրան ամուսնացած լինի Թութմոս III-ի հետ, բայց այս ամուսնության միակ ապացույցը Սաթիա թագուհուն պատկերող մի ստելա է, որի անունը կարող էր փորագրված լինել մեկ այլ թագուհու անվան վրա։ Մեծ թագուհի Մերիտրա-Հատշեպսուտն էլ դարձել է հաջորդ գահաժառանգի մայրը։
Իսետի որդի Թութմոս III-ն իր մորը մի քանի անգամ պատկերել է արքաների հովտում գտնվող իր դամբարանում։ KV34 դամբարանի սյուներից մեկի վրա կան թագավորի պատկերները ընտանիքի մի քանի կին անդամների հետ։ Նրա մայրը՝ թագուհի Իսետը, պատկերված է աչքի ընկնող ձևով։
Իսետ թագուհին նավակի մեջ պատկերված է իր որդու հետևում։ Նրան անվանել են «արքայամայր Իսիս»։ Նավակի ներքևի տողում Թումոս III-ը պատկերված է իր մորը խորհրդանշող ծառին մոտենալիս։ Արքայի հետևում իր երեք կանայք են՝ թագուհիներ Մերիտրան, Սաթիան, Նեբտուն ու արքայադուստր Նեֆերտարին։
Հստակ չէ, արդյոք Իսետը եղել է Թութմոս II-ի երկրորդական կինը, թե հարճը։ Նա նաև ստացել է «աստծո կին» տիտղոսը, բայց հավանաբար՝ միայն հետմահու։


== Ծանոթագրություններ ==
Լակտիվիզմ

Լակտիվիզմ ( «լակտացիա» և «ակտիվություն» բառերից), կրծքով կերակրելու  փաստաբանություն և պրոպագանդա։ Այս ակտիվության կողմանկիցները, այսպես կոչված «լակտիվիստներ»-ը, քարոզում են կրծքով կերակրման օգուտը կնոջ օրգանիզմի համար և դեմ են հանդես գալիս արհեստական կերակրմանը։ Հանդես են գալիս նաև, ըստ իրենց կարծիքի գոյություն ունեցող, կերակրող մայրերի խտրականության դեմ։
Այս ակտիվության ձևերից մեկը երեխաներին հասարակական վայրերում կերակրելն է։ Սա նաև բողոքի ձև է այն դեպքերին, երբ կերկրող մայրերին խնդրել են ծածկել կուրծքը կամ հեռանալ հասարակական վայրից, քանի որ կերակրելուց նրանց կուրծքը բաց է եղել։ Բողոքի նման գործողություների ժամանակ հագուստին կրում են կրծքով կերակրելու միջազգային խորհրդանիշը։
Ակտիվության երկրորդ ձևը կրծքով կերակրողներին տրամադրվող տեղեկատվական օգնությունն է։


== Ծանոթագրություններ ==


== Արտաքին հղումներ ==
Статья What is Lactivism? на ресурсе mothering.com
Խլեբոդարովկա (խուտոր, Կուգարչինսկի շրջան)

Անվան այլ կիրառումների համար տե՛ս՝ ԽլեբոդարովկաԽլեբոդարովկա (ռուս.՝ Хлебодаровка, բաշկիրերեն՝ Хлебодаровка), խուտոր Ռուսաստանի, Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 77 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Love me now (երգ, Ջոն Լեջենդ)

Love Me Now, ամերիկացի երգիչ Ջոն Լեջենդի երգը։ Երգը նրա հինգերորդ «Darkness and Light» ստուդիական ալբոմի առաջին երգերից է, որը թողարկվել է 2016 թվականի հոկտեմբերի 7֊ին «Columbia Records» ձայնագրության ստուդիայում։


== Երաժշտական տեսահոլովակ ==
2016 թվականի հոկտեմբերի 6-ին Ջոն Լեջենդը «Love Me Now» երգը ավելացրեց իր YouTube-յան Vevo-յի էջում։ Երաժշտական տեսահոլովակը նկարահանել է Նեյբիլ Էլդերքինը։ Այստեղ նույնպես մասնակցում են Լեջենդի կինը՝ Քրիսսի Թեյգենը և նրանց աղջիկը՝ Լունա Սիմոնե Սթեֆենսը։


== Կենդանի կատարումներ ==
2016 թվականի հոկտեմբերին Ջոն Լեջենդը երգը կատարեց «The Ellen DeGeneres Show» և «The X Factor UK» շոուների ընթացքում։ Նա երգը կատարել է նաև «American Music Awards of 2016»֊ի ժամանակ և The Voice մրցույթի 11֊րդ փուլում, մրցակից Wé McDonald֊ի հետ։


== Վաճառք ==
"Love Me Now" երգը թողարկումից հետո Billboard Hot 100 շքերթում 2016 թվականի հոկտեմբերի 19֊ին զբաղեցրել է 55֊րդ տեղը։ Թողարկումից հետո առաջին շաբաթվա  ընթացքում այն վաճառվել է 35000 օրինակով.։


=== Շաբաթվա շքերթներ ===
Illegal chart entered Billboardadultrandbsongs|17


== Հավաստագրեր ==


== Թողարկման պատմություն ==


== Ծանոթագրություններ ==
Ժան Ֆրանսուա Շալգրեն

Ժան Ֆրանսուա Շալգրեն (ֆր.՝ Jean-François-Thérèse Chalgrin, 1739[…], Փարիզ - հունվարի 21, 1811(1811-01-21), Փարիզ), ֆրանսիացի ճարտարապետ։ Հայտնի է որպես Փարիզում կառուցված Հաղթակամարը նախագծող։
Փարիզում Շալգրենի նախագծերով կառուցվել են կլասիցիզմի ոճով մի շարք մենատներ (1760-ական թվականներին), Սեն Ֆիլիպ դյու Ռուլ եկեղեցին (1769-1784) և այլն։ Կարևորագույն կառույցը Փարիզի Աստղի (այժմ՝ դը Գոլի) հրապարակի հաղթակամարն է (1806-1837)։ Այստեղ ճարտարապետը հրաժարվել է անտիկ հուշարձանների անմիջական ընդօրինակումից և ստեղծել ճարտարապետական յուրօրինակ հորինվածք։


== Ծանոթագրություններ ==
Le Voyage en Arménie (այլ կիրառումներ)

Le Voyage en Arménie, կարող է վերաբերել՝

Le Voyage en Arménie - ֆրանսահայ ռեժիսոր Ռոբեր Կետիկյանի 2006 թվականին նկարահանած ֆիլմը
Le Voyage en Arménie - Արտո Թունջբոյաջյանի 2006 թվականին թողարկված ալբոմը
Կամենկա (գյուղ, Կրասնոգրադի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1860 թվականին։
2001 թվականի տվյալներով Կամենկա գյուղում բնակվում էր 193 մարդ։ Բնակավայրը զբաղեցնում է 0,632 կմ² տարածք։ Բնակչության խտությունը կազմում էր 305,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևանի կասկադը (ֆիլմ)

Սևանի կասկադը, 1948 թվականին «Երևան» կինոստուդիայի Հայկինոխրոնիկա մասնաճյուղի նկարահանած հայկական ֆիլմ։


== Սյուժե ==
Ֆիլմը ցուցադրում է Սևանի ջրերի օգտագործումը Հրազդան գետի հիդրոէլեկտրակայանների աշխատանքի համար։


== Ծանոթագրություններ ==
Լաշիսղելե

Լաշիսղելե (վրաց.՝ ლაშისღელე), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Լանչխութից հեռու է 1 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 0 մարդ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
253

253 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 253 թվականն է, 
III դարի 53-րդ տարին։


== Դեպքեր ==
Պարսկական զորքերը ներխուժեցին հռոմեական պրովինցիա Սիրիան։


== Ծնունդներ ==


== Մահեր ==
Խուան Ռամոն Խիմենես

Խուան Ռամոն Խիմենես Մանտեկոն (իսպ.՝ Juan Ramón Jiménez Mantecón, դեկտեմբերի 23, 1881(1881-12-23)[…], Մոգեր - մայիսի 29, 1958(1958-05-29)[…], Սան Խուան, ԱՄՆ), իսպանացի բանաստեղծ, իր լեզվի լավագույն պոետներից մեկը։ 1956 թվականի Նոբելյան մրցանակակիր գրականության բնագավառում «Քնարական պոեզիայի համար, իսպանական պոեզիայում բարձր ոգու և գեղարվեստական մաքրության օրինակ»։


== Կենսագրություն ==
Սովորել է Սևիլիայի համալսարանի իրավաբանական ֆակուլտետում, սակայն ուսումը չի ավարտել։ Ռուբեն Դարիոյի արվեստի ազդեցությամբ անդրադարձել է պոեզիային, 1900 թվականին բանաստեղծությունների երկու գիրք է հրատարակել։ Ծանր է տարել հոր մահը, բուժվել է ֆրանսիական կլինիկայում, ապա՝ Մադրիդում։ Ճանապարհորդել է Ֆրանսիայում և ԱՄՆ-ում, որտեղ հանդիպել է գրող, թարգմանչուհի Ռաբինդրանատին, որը դարձել է իր կինն ու օգնականը։
Քաղաքացիական պատերազմի սկսվելուց հետո ամուսինները արտագաղթել են Կուբա, ապա ապրել են ԱՄՆ-ում և Պուերտո Ռիկոյում (1946 թվականից սկսած)։ Պուերտո Ռիկո ժամանելով՝ բանաստեղծը կրկին մի քանի ամիս հոսպիտալացվել է՝ լինելով ընկճախտի մեջ։ Դասավանդել է համալսարանում։ 1956 թվականին քաղցկեղի պատճառով մահացել է կինը։ Չդիմանալով այդ հարվածին՝ երկու տարի անց նույն կլինիկայում, որտեղ մահացել էր կինը, մահացել է Խիմենեսը։


== Բանաստեղծի մասին գրականություն ==
Díaz-Plaja G. Juan Ramón Jiménez en su poesia. — Madrid: Aguilar, 1958.
Gullón R. Conversaciones con Juan Ramón Jiménez. — Madrid: Taurus, 1958.
Predmore M. P. La obra en prosa de Juan Ramón Jiménez. — Madrid: Gredos, 1966.
González A. Juan Ramón Jiménez. — Madrid: Ediciones Júcar, 1974.
Palau de Nemes G. Vida y obra de Juan Ramón Jiménez. — Madrid: Gredos, 1976.
Campoamor González A. Vida y poesía de Juan Ramón Jiménez. — Madrid: Sedmay Ediciones, 1976.
Blasco Pascual F. J. La poética de Juan Ramón Jiménez. Desarrollo, contexto y sistema. — Salamanca: Universidad de Salamanca, 1981.
De Albornos A. Juan Ramón Jiménez. — Madrid: Taurus, 1988.
Pau A. Juan Ramón Jiménez. El poeta en el jardín. — Madrid, 1999.
González Duro E. Biografía interior de Juan Ramón Jiménez. — Madrid: Ediciones Libertarias, 2002.
Alarcón Sierra R. Juan Ramón Jiménez: pasión perfecta. — Madrid: Espasa, 2003.
Baquero G. Eternidad de Juan Ramón Jiménez. — Madrid: Huerga y Fierro Editores, 2003.


== Ծանոթագրություններ ==


== Արտաքին հղումներ ==
Խիմենեսի ֆոնդի կայքը (իսպ.)
Խուան Ռամոն Խիմենես «Բանաստեղծություններ»
Սուրբ Սարգիս եկեղեցի (Բջնի)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Բջնի Սուրբ Սարգիս եկեղեցի, գտնվում է Հայաստանի Կոտայքի մարզի Բջնի գյուղի արևելյան մասում, բլրի գագաթին։


== Պատմություն ==
Բջնիի Սուրբ Սարգիս եկեղեցին սրբատաշ տուֆից գմբեթավոր խաչաձե եկեղեցի է, կառուցվել է 7-րդ դարում։ Իր արտակարգ փոքր չափերի հետևանքով (Հայաստանի նույնատիպ հուշարձաններից ամենափոքրն է) կոնստրուկցիաները խիստ պարզեցված են՝ յուրատեսակ տրոմպներն անմիջապես դրված են գմբեթակիր կամարներին, որոնք և ծածկում են
չափազանց կարճ խաչթևերը։ Արևելյան խաչթևը ներսից կիսաշրջանաձև է։ Ութնիստ թմբուկը ավարտվում է վեղարավոր գմբեթով։ Լուսամուտն արևմուտքից է։ Ճակատների
հարդարանքը՝ մեծաչափ ելուստով, մի մասը մշակված պայտաձև կամարախորշիկներով քիվերն են, միակ մուտքը բացվում է արևմտյան խաչթևում։
Վերանորոգվել է 1970 թվականին։


== Պատկերասրահ ==

		
		
		
		
		
		


== Ծանոթագրություններ ==
Զուզանա Չապուտովա

Զուզանա Չապուտովա (սլովակ.՝ Zuzana Čaputová, հունիսի 21, 1973(1973-06-21), Բրատիսլավա, Չեխոսլովակիա), սլովակ իրավաբան, հասարակական և քաղաքական գործիչ։
Սլովակիայի Հանրապետության 5-րդ նախագահ։ Պաշտոնավարում է 2019 թվականի հունիսի 15-ից։


== Կենսագրություն ==
1996 թվականին Զուզանան ավարտել է Բրատիսլավայի Կոմենսկու անվան համալսարանի իրավաբանական ֆակուլտետը։ Չապուտովա եղել է Պեզինոկ քաղաքի վարչակազմի ղեկավարի տեղակալ, երկար տարիներ աշխատել է VIA IURIS քաղաքացիական ասոցիացիայում։ 2016 թվականին ստացացել է Goldman բնապահպանական մրցանակ։
Նա հանդիսանում է «Առաջադեմ Սլովակիա» սոցիալ-լիբերալ կուսակցության հիմնադիրներից և փոխնախագահներից մեկը։
Չապուտովան ամուսնալուծված է, ունի երկու դուստր։
2019 թվականին ընտրվել է Սլովակիայի նախագահ և Չեխոսլովակիայի փլուզումից հետո կդառնա անկախ Սլովակիայի առաջին կին նախագահը։


== Մրցանակներ ==
2016 թվականին Պեզինոկի աղբավայրի վերաբերյալ վճռական առաջնորդոության համար Չապուտովան արժանացել է Գոլդման բնապահպանական մրցանակի։ Այս մրցանակի դափնեկիրներն ընտրվում են միջազգային ժյուրիի և աշխարհի տարբեր փորձագետների կողմից։ Գոլդմանի մրցանակը Չապուտովային հանձնվեց Սան Ֆրանցիսկոյում։ Նրա երկար ու հաղթական պայքարը համեմատվել է ամերիկացի Էրին Բրոկովիչի հետ։


== Ծանոթագրություններ ==


== Արտաքին հղումներ ==
[1]
The Brockovich Report  BrockovichBlog.com
Brockovich I-Village
Official MySpace of Erin Brockovich
Erin Brockovich
Detail about Hinkley case
Did Hinkley Residents Really Win?
Weitz & Luxenberg PC
Shine Lawyers Australia
Environmental Justice Society
Erin Brockovich Archived 2017-08-22 at the Wayback Machine.
Նիստ (Բիթլիսի գավառ)

Նիստ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 10-11 կմ հյուսիս, Մուշ տանող ճանապարհից ձախ, Դաուբ լեռան հյուսիսային անտառապատ լանջերին։
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դեմիդովկա (Մատվեևո-Կուրգանսկի շրջան)

Անվան այլ կիրառումների համար տե՛ս՝ Դեմիդովկա (այլ կիրառումներ)Դեմիդովկա (ռուս.՝ Демидовка), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Ալեքսեևսկի գյուղական համայնքի կազմի մեջ։
Էդուարդ Տիմլին

Էդուարդ Տիմլին (ռուս.՝ Эдуард Леонидович Тимлин, օգոստոսի 22, 1938(1938-08-22), Կիև, Ուկրաինական ԽՍՀ, ԽՍՀՄ), ուկրաինացի և խորհրդային օպերատոր և դերասան։ 


== Կենսագրություն ==
1963 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական ֆակուլտետը։
Ուկրաինայի արվեստի վաստակավոր գործիչ է (1995 թվական), Օդեսայի, Ռիգայի, Պոլիզոյի և այլ կինոփառատոնների դափնեկիր, Ուկրաինայի կինեմատոգրաֆիստների ազգային միության անդամ։ 2000-ական թվականներին շատ է աշխատել ուկրաինական վավերագրական կինոյում։    


== Ֆիլմոգրաֆիա ==
Կինոդերասան

1986 թվական` «Պաշտպանիր ինձ, իմ թալիսման»Կինոօպերատոր

1977 թվական` «Ատելությունը»
1980 թվական` «Վաճառվում է արջի մորթի»
1984 թվական` «Երկու քայլ մինչև դրախտը»
1988 թվական` «Աստվածային մտրակը»
1988 թվական` «Յանկիների նոր արկածները Արթուր արքայի պալատում։ Ֆանտազիա ըստ Մարկ Տվենի»
1999 թվական` «Բուլգակովից»
2002 թվական` «Չինգիսխանի գաղտնիքը»
2002 թվական` «Քամու ձայնը»
2006 թվական` «Վազիր, արքայադուստր, վազիր»


== Ծանոթագրություններ ==


== Արտաքին հղումներ ==
Կենսագրական կարճ տեղեկություններ
Չելլինո Ատանազիո

Չելլինո Ատանազիո  (իտալերեն՝ Cellino Attanasio), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 2761 մարդ, բնակչության խտությունը կազմում է 64 մարդ/կմ²։ Զբաղեցնում է 43 կմ² մակերես։ Փոստային ինդեքս՝ 64036, հեռախոսային կոդ՝ 0861:
Յուրմատի (գյուղ, Ֆյոդորովսկի շրջան)

Յուրմատի (ռուս.՝ Юрматы, բաշկիրերեն՝ Юрматы), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 748 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնիո Կասեզե

Անտոնիո Կասեզո (իտալերեն՝ Antonio Cassese, հունվարի 1, 1937(1937-01-01), Ատրիպալդա, Ավելինո, Կամպանիա, Իտալիա - հոկտեմբերի 21, 2011(2011-10-21), Ֆլորենցիա), իտալացի իրավաբան, միջազգային իրավունքի մասնագետ։ Միջազգային դատարանի նախկին Հարավսլավոնիայի հարցերով զբաղվող բաժնի նախագահ (1993-1997), Միջազգային դատարանի Լիբանանի հարցերով հանձնաժողովի նախագահ (2009-2011)։


== Կենսագրություն ==
Անտոնիոն ծնվել է Ատրիպալդայում և ավարտել է Պիզայի համալսարանի իրավաբանական ֆակուլտետը։ 1972-ից մինչև 1974 թվականները այդ դպրոցում եղել է միջազգային իրավունքի ուսուցիչ։ 1975-ից 2008 թվականներին ուսանել է Ֆլորենցիայի համալսարանում։ Էրազմա մրցանակի դափնեկիր է։
Անտոնիո Կասեզոն մեծ փորձ ուներ միջազգային կազմությունների հետ կապված գործերում։ 1984-ից 1988 թվականներին համարվում է Եվրոպայի խորհրդի մարդու իրավունքների բաժնի կառավարող կոմիտեի նախագահ և անդամ։ Իսկ 1989-1993 թվականներին Եվրոպայի խորհրդի տանջանքների դեմ բաժնի կոմիտեի անդամ և նախագահ։ 1993-ից 1997 թվականներին զբաղեցրել միջազգային դատարանի նախկին Հարավսլավոնիայի մասին բաժնի նախագահի պաշտոնը։ 2009 թվականի մարտից մինչև 2011 թվականի հոկտեմբերը համարվում է միջազգային դատարանի Լիվանի մասին բաժնի նախագահը։
Մահացել է 2011 թվականի հոկտեմբերի 22-ին՝ 74 տարեկան հասակում։


== Ծանոթագրություններ ==


== Արտաքին հղումներ ==
«Prof. Antonio Cassese»։ antoniocassese.it; archive.org։ Արխիվացված է օրիգինալից 2012-02-22-ին։ Վերցված է 2013-02-16
Գոժուլովսկի գյուղական խորհուրդ (Պոլտավսկի շրջան)

Գոժուլովսկի գյուղական խորհուրդ  (ուկրաիներեն՝ Гожулівська сільська рада), Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գոժուլովսկի գյուղական խորհրդում բնակվում էր 3989 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սիտար

Սիտար կամ սիթառ (հինդի` सितार), լարային-կսմիթավոր երաժշտական գործիք, որն հիմնականում օգտագործվում է հնդկական դասական երաժշտություն կատարելիս։
Անվանումն հավանաբար ծագել է պարսկական սետար գործիքի անունից, որից առաջացել են նաև Արևելքի լարային նվագարաններից շատերը։
Առաջին անգամ սիտարն ի հայտ է եկել 13-րդ դարի Հնդկաստանում և ի սկզբանե նմանվում էր տաջիկական սետորին, որն ի տարբերություն սիտարի՝ ունի երեք լար։ Սիտարի հիմնական լարերը յոթն են։ Բացի այդ սիտարն ունի ևս 9-13 ռեզոնանսային լար։ Այդ լարերը արձագանքելով հիմնական լարերին, ստեղծում են յուրահատուկ ձայնային ելևէջ, որով սիտարը տարբերվում է մնացած երաժշտական գործիքներից։ Ձայները արտաբերվում են միզրաբի միջոցով, որն հագցնում են ցուցամատին։
Մինչ սիտարի հայտնվելը, Հնդկաստանի երաժիշտները նվագում էին հինավուրց լարային-կսմիթավոր այլ գործիքով (վինա), որի պատկերներն առկա են 2-3-րդ դարերի քանդակներում։
Առաջին անգամ ռոք-երաժշտության մեջ սիտարն օգտագործել է Ջորջ Հարիսոնը` «Բիթլզ»-ի «Norwegian Wood (This Bird Has Flown)» երգի մեջ, որը ձայնագրվել է 1965 թվականին՝ «Rubber Soul» ալբոմում։
Հայտնի սիտարահարներից է Ռավի Շանկարը։
Անտորիա

Անտորիա (վրաց.՝ ანტორია), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 570 մետր բարձրության վրա։ Շրջկենտրոն Տղիբուլից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 27 մարդ։


== Ծանոթագրություններ ==
Բաննովկա (գետ)

Բաննովկա (ռուս.՝ Банновка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 349 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աբբաս II Սեֆի

Աբբաս II կամ Շահ-Աբբաս II (պարսկերեն՝ عباس دوم, դեկտեմբերի 20, 1633(1633-12-20), Ղազվին, Իրան - հոկտեմբերի 26, 1666(1666-10-26) կամ հոկտեմբերի 5, 1666(1666-10-05), Դամղան, Սեմնան, Իրան), Իրանի Սեֆյան հարստության շահ 1642-ից, Աբբաս I Մեծի թոռը։
Հայկական աղբյուրներն Աբբասին հիշատակում են որպես խաղաղասեր, հայոց եկեղեցուն, Նոր Ջուղայի հայերին հովանավորող գահակալի։ Աբբասի հայանպաստ գործունեությունը թելադրվում էր Եվրոպայի և Ռուսաստանի հետ Իրանի առևտրական մերձեցման և Օսմանյան կայսրության դեմ Ռուսաստանի, Իրանի և Լեհաստանի միջև քաղաքական դաշինք ստեղծելու գործում հայերի ցուցաբերած գործուն աջակցությամբ։


== Ծանոթագրություններ ==


== Գրականություն ==
Զաքարիա Սարկավագ, Պատմագրութիւն, Վաղարշապատ, 1870։
Զաքարիա Ագուլեցի, Օրագրություն, Երևան, 1938։
Կուզեբեկովո

Կուզեբեկովո (ռուս.՝ Кузебеково, բաշկիրերեն՝ Ҡужабаҡ), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սևերսկայայի շրջան

Սևերսկայայի շրջան (ռուս.՝ Северский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը՝ Սևերսկայա։


== Աշխարհագրություն ==
Շրջանի տարածքի մակերեսը կազմում է 2122 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 110346 մարդ։ Բնակչության խտությունը կազմում էր 52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նոր Կարմիրավանի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետության Մարտակերտի շրջանի Նոր Կարմիրավան գյուղի պատմության և մշակույթի հուշարձանների ցանկը։ Ցանկում ներառված է ընդամենը 2 հուշարձան։

 


== Տես նաև ==
Արցախի Հանրապետության պատմության և մշակույթի անշարժ հուշարձանների ցանկ


== Ծանոթագրություններ ==
Orbiter (ԱԹՍ)

Orbiter, անօդաչու թռչող սարք (ԱԹՍ), նախագծել և արտադրում է իսրայելական Aeronautics Defense Systems ընկերությունը։


== Նկարագիր ==
Սարքը կառուցված է «թռչող թև» սկզբունքով։ Ունի անաղմուկ էլեկտրական շարժիչ։ Սարքավորումների կոմպլեկտը ներառում է էլեկտրաօպտիկական և ինֆրակարմիր տեսախցիկներ, կապի և տեղեկություն հաղորդելու միջոցներ։ Ղեկավարում է օպերատորը։ Կարող է տեղափոխվել ուսապարկում։ Կատապուլտից թռիչքի պատրաստությունը պահանջում է տասը րոպե։ Վայրէջքը իրագործվում է պարաշյուտով։


== Տարբերակներ և մոդիֆիկացիաներ ==
Անօդաչու թռչող սարքը արտադրվում է մի քանի մոդիֆիկացիաներով՝

Orbiter I՝ թռիչքային քաշ - 6,5 կգ, օգտակար բեռ- 1,5 կգ, թևերի բացվածք - 2,2 м, երկարություն - 1 մ, գործողության շառավիղ - 50 կմ, թռիչքի առավելագույն բարձրություն - 5500 մ, առավելագույն արագություն - 140 կմ/ժ, թռիչքի տևողություն - 2-3 ժամ։
Orbiter II: թռիչքային քաշ - 9,5 կգ, թևերի բացվածք - 3 մ, երկարություն - 1 մ, թռիչքի տևողություն - 3-3,5 ժամ մինչև 5,5 կմ բարձրության վրա.Orbiter 2M - մոդիֆիկացիոն տարբերակ։Orbiter III՝ նախատիպը ցուցադրվել է 2011 թվականին, թռիչքային քաշ - 20 կգ, օգտակար բեռ - 3 կգ, թևերի բացվածք - 3,6 մ, թռիչքի տևողություն 6-8 ժամ։ ԱԹՍ-ը զինվելու է ոչ միայն տեսախցիկներով, այլև լազերային նպատականշիչով։
Orbiter 3b - ցուցադրական օրինակը ներկայացվել է 2014 թվականին՝ թռիչքի տևողությունը հայտարարվել է 7 ժամ, թռիչքի հեռավորությունը ավելացվել է մինչև 150 կմ; Առավելագույն արագությունը 130 կմ/ժ։Առավելագույն աշխատանքային բարձրությունը 5,84 կմ է։


== Արտադրություն ==
2009 թվականին Ադրբեջանի կառավարությունը և իսրայելական Aeronautics ընկերությունը համաձայնագիր են ստորագրել Ադրբեջանում հետախուզական և մարտական անօդաչու ինքնաթիռների գործարան կառուցելու մասին։ 2011 թվականի մարտին "AZAD Systems Co" ընկերությունը շահագործման է հանձնել գործարանը, և սկսվել է Orbiter-2M անօդաչու սարքի արտադրությունը, որն օդերևութաբանական դժվար պայմաններում հաջող փորձություն է անցել։
Իսպանիայում 2011 թվականին կառուցվել է իսրայելական «Աէրոնոտիկս» գործարանը։


== Շահագործողներ ==
 Ադրբեջան - 2011 թվականին գնել են Orbiter 2M, բացի այդ կա արտադրություն։ 2015 և 2017 թվականներին հայ-ադրբեջանական հակամարտության ընթացքում Ադրբեջանը կորցրել է երկու Orbiter ԱԹՍ
 Իռլանդիա-Իռլանդիան գնել է իսրայելական ռազմական տեխնիկա, մասնավորապես Իռլանդիա են ներկրվել Orbiter անօդաչու թռչող սարքեր։
 Մեքսիկա - 2009 թվականին գնել են ԱԹՍ-ներ դաշնային ոստկանության համար, 2010 թվականի նոյեմբերին տեխնիկական պատճառներով ԱԹՍ է կործանվել։
 Լեհաստան - 2007 թվականին վեց Orbiter է գնել, հետագայում նոր գնումներ են կատարվել - մինչև 2012 հոկտեմբեր ներկրվել է 50 ԱԹՍ Orbiter։
 Սերբիա - 2008 թվականին 700000 դոլլար ընդհանուր արժեքի 10 Orbiter է գնել ։
 Ուգանդա - 2011 թվականին երկու Orbiter է գնել
 Ֆինլանդիա - 2012 թվականի մայիսին Ֆինլանդիայի պաշտպանության նախարարությունը պայմանագիր է կնքել 31 մլն դոլլար արժողությամբ 45 Orbiter համալիր ներկրելու մասին որի մեջ 180 Orbiter II անօդաչու ինքնաթիռ կա։
 Ռուսաստան - 2010 թվականին Կոմերսանտը հայտնել է, որ Ռուսաստանի Անվտանգության դաշնային բյուրոն քննարկում է 3 մլն դոլլարի, հինգ «Orbiter» ԱԹՍ գնելու հարցը։


== Ծանոթագրություններ ==


== Արտաքին հղումներ ==
Минобороны РФ заинтересовалось израильскими БПЛА Orbiter, 19 января 2012 г.(չաշխատող հղում)
The Orbiter 3 Small Tactical UAS (STUAS)
Արջենտերա

Արջենտերա (իտալ․՝ Argentera), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 77 մարդ (2010 թվականի տվյալներով)։ Բնակչության խտությունը 0.99 մարդ/կմ²։ Տարածքը՝ 77.7 կմ²։ Փոստային ինդեքս՝ 12010։ Հեռախոսային կոդ՝ 0171։
Արջենտերան տեղակայված է Թուրինից 100 կմ հարավ-արևմուտք և մոտ 60 կմ Կունեոյից արևմուտք, Ֆրանսիայի հետ սահմանի վրա։
Կոմունայի հովանավոր սրբերն են՝ Պետրոս և Պողոս առաքյալները, տոնը նշվում են հունիսի 29-ին, ինչպես նաև սրբեր՝ նահատակ Լոուրենսը (Բերսեզիո), Հակոբոսը (Ֆերերե), Մարիամ Մագդաղենացին (Պրինարդո), Մարիա Ասսունտան (Սերվագնո), Սուրբ Աննան (Գրանժ)։